### Beslutninger:

Johnny Holst, Mikael Simonsen, Julie Christensen, Ulf Hermansen, Keld Skov og Flemming Mathiasen kunne tiltræde indstillingen i overensstemmelse med Magistratens anbefaling.

Tilde Bech kunne tiltræde indstillingen med en opfordring til, at de grønne organisationer repræsenteres i [adresse].

###

Udmøntning af anlægsmidler fra budgetaftale 2022 vedrørende [adresse] og Naturfonden samt udmøntning af [adresse] 10-årige investeringsplan vedrørende klimatilpasning samt miljø, biodiversitet og grøn by.

### Resume

Teknik og Miljø foreslår, at Byrådet årligt forelægges et grønt og blåt anlægsprogram for at realisere de politiske og strategiske dagsordener inden for det blå og grønne.

Herved sikres koordinering og synergi mellem blå og grønne projekter samt en effektiv udmøntning af anlægsøkonomien. Resultatet bliver en række initiativer, som tilsammen skaber positive resultater for naturen, klimatilpasning og byudvikling samt forøger muligheden for rekreative oplevelser og et aktivt friluftsliv for aarhusianerne.

I indstillingen redegøres for initiativer i anlægsprogrammets første fase med henblik på fremsendelse af den første blå og grønne anlægsindstilling medio 2023. Da anlægsøkonomien som udgangspunkt er til udmøntning fra 2024 foreslås samtidig, at en mindre del af økonomien fremrykkes, så projekteringen kan igangsættes og initiativer såsom ansættelsen af en stadsbiolog kan realiseres.

### Beslutningspunkter

Det indstilles:

At 1) Teknik og Miljø arbejder videre med et grønt og blåt anlægsprogram, med en samlet ramme på 229 mio. kr. som udmøntes årligt jf. afsnit 5

At 2) Teknik og Miljø arbejder videre med de prioriterede projekter og initiativer, som fremgår af bilag 1

At 3) der jf. bilag 1 og afsnit 6 fremrykkes midler på 8,5 mio. kr. med tilhørende anlægsbevilling til 2023 til projektering, anlæg og øvrige initiativer

At 4) 2,8 mio. kr. udmøntes som en årlig driftsbevilling i perioden 2023-2025 til finansiering af stadsbiolog, skovbrugerråd, borgerinddragelse samt porteføljeledelse og herefter årligt 1,5 mio. kr. fra 2026-2033 til fortsat finansiering af stadsbiolog jf. afsnit 6

At 5) der i forbindelse med anlægsprogrammet i 2023 afsættes driftsmidler til sikring af den rekreative værdi og naturpleje via det årlige blå og grønne anlægsprogram

At 6) de i alt 6 mio. kr. fra klimatilpasningsmidlerne øremærket fundraising af ekstern projektstøtte i 2023 og 2024 flyttes tilbage til klimatilpasningsarbejdet

At 7) status på målopfølgningen for ”Et grønnere [adresse]” tages til efterretning jf. bilag 3.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Mille Petersen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 21. juni 2022 2022. Bo Lauritsen kan ikke tiltræde indstillingen.

Udvalg: [adresse]

Dato: 14-09-2022

Mille Petersen:

Fremsendes til Teknisk Udvalg til behandling i henhold til beslutning i byrådets møde den 14. september 2022.